
转讜住驻讜转




	讜讛讗 转谞讬 专讘讬 讞讬讬讗 诪谞讬讞谉 讘讻讜讘注 转讞转 诪专讗砖讜转讬讜. 讜讗诐 转讗诪专 讗讬诪讗 讘讻讜讘注 砖诇讗 讻谞讙讚 专讗砖讜 砖讛专讬 讘讘专讬讬转讗 讚诇注讬诇 谞诪讬 转谞讬 转讞转 诪专讗砖讜转讬讜 讜诇讗 驻专讬讱 诪讬谞讬讛 诪砖讜诐 讚诪爪讬谞谉 诇驻专讜砖讬 砖诇讗 讻谞讙讚 专讗砖讜 讜讗讜诪专 讛专讘 讚讗''讻 诪讗讬 讗讬专讬讗 讘讻讜讘注 讗驻讬诇讜 砖诇讗 讘讻讜讘注 谞诪讬 讗诇讗 砖''诪 讚诪讬讬专讬 讗驻讬诇讜 讻谞讙讚 专讗砖讜 讜诪''诪 拽砖讬讗 诇讬砖谞讬 讚诪讬讬专讬 讘讗砖转讜 注诪讜 讚讘注讬讗 讻诇讬 讘转讜讱 讻诇讬 讜爪''注: 砖谞讬诐 砖讛讬讜 讬砖谞讬诐 讘诪讟讛. 讜讗''转 讜讛诇讗 专讜讗讛 注专讜转 注爪诪讜 讜讬''诇 砖讬讜爪讬讗 专讗砖讜 诇讞讜抓 讜讗''转 讜讛专讬 诇讘讜 专讜讗讛 讗转 讛注专讜讛 讜讬''诇 讚拽住讘专 诇讘讜 专讜讗讛 讗转 讛注专讜讛 诪讜转专 讗讬 谞诪讬 讞讜爪抓 讘讘讙讚讜 讻谞讙讚 诇讘讜: 讜讛转谞讬讗 讛讬讛 讬砖谉 讘诪讟讛 讜讘谞讬 讘讬转讜 讜讻讜'. 驻讬' 专砖''讬 讗砖转讜 讘讻诇诇 讘讬转讜 讜诇讗 谞讛讬专讗 讞讚讗 讚诇讗 讗砖讻讞谉 讗砖转讜 讚诪拽专讬讗 讘谞讬 讘讬转讜 讜注讜讚 诇驻讬专讜砖讜 讛讜诇''诇 讜讛讗 拽转谞讬 讻讗谉 讻讬讜谉 讚讗讘专讬讬转讗 讚诇注讬诇 拽讗讬 讗讘诇 诪讚拽讗诪专 讜讛转谞讬讗 诪砖诪注 讚讘专讬讬转讗 讗讞专转 讛讬讗 讜讗讜诪专 讛''专 讬讜住祝 讚讙专住讬谞谉 讛讬讛 讬砖谉 讘诪讟讛 讜讗砖转讜 讬砖谞讛 讘爪讚讜 诇讗 讬讞讝讬专 驻谞讬讜 讜讬拽专讗 讗讗''讻 讛讬转讛 讟诇讬转 诪驻住拽转 讘讬谞讜 诇讘讬谞讛:




专讘 谞住讬诐 讙讗讜谉

诪住讬讬注讗 诇讬讛 诇专讘 讛讜谞讗 讚讗诪专 专讘 讛讜谞讗 注讙讘讜转 讗讬谉 讘讛谉 诪砖讜诐 注专讜讛. 讛讗 诪讬诇转讗 诪讬驻专砖讗 讘驻' 讘' 讚诪住' 讞诇讛 讘讙诪' 讚讘谞讬 诪注专讘讗 (讛诇讻讛 讗') 讛讚讗 讗诪专讛 注讙讘讜转 讗讬谉 讘讛诐 诪砖讜诐 注专讜讛 讛讚讗 讚讗讬转诪专 诇讘专讻讛 讗讘诇 诇讛讘讬讟 讗驻讬' 讻诇 砖讛讜讗 讗住讜专 诇讛讘讬讟 讻讛讚讛 讚转谞讬 讛诪住转讻诇 讘注拽讬讘讛 砖诇 讗砖讛 讻诪住转讻诇 讘讘讬转 讛专讞诐 讜讛诪住转讻诇 讘讘讬转 讛专讞诐 讻讗讬诇讜 讘讗 注诇讬讛:




讜讛讗诪专 专讘 砖砖转 诇诪讛 诪谞讛 讛讻转讜讘 转讻砖讬讟讬谉 砖讘讞讜抓 注诐 转讻砖讬讟讬谉 砖讘驻谞讬诐. 诪驻专砖讬' 诇讛 讘诪住' 砖讘转 讘驻' 讘诪讛 讗砖讛 (砖讘转 讚' 住讚) 讜谞拽专讘 讗转 拽专讘谉 讛' 讗诪专 专' 讗诇注讝专 注讙讬诇 讝讛 讚驻讜住 砖诇 讚讚讬谉 讻讜诪讝 讝讛 讚驻讜住 砖诇 讘讬转 讛专讞诐 讗诪专 诇讬讛 专讘讗 讗诪讜 诪拽专讗 诇讗 砖诪注转 诪讬谞讬讛 讻讜诪讝 讻讗谉 诪拽讜诐 讝诪讛 讜讛谞讛 讻讘专 讛讝讻讬专 讟讘注转 砖讛讜讗 转讻砖讬讟 砖讘讞讜抓 注诐 讻讜诪讝 砖讛讜讗 转讻砖讬讟 砖讘驻谞讬诐 讜讘转专 讛讻讬 讛讜讝讻专讛 砖诪注转讗 讚专讘 砖砖转 讜讛转诐 讛讬讗 注讬拽专讛 讜诇讗 讛讜讝讻专讛 讘讻讗谉 讗诇讗 讻讚讬 诇讛拽砖讜转 诪诪谞讛:






专砖讘"讗

讜讛讗 转谞讬 专讘讬 讞讬讬讗 诪谞讬讞谉 讘讻讜讘注 转讞转 诪专讗砖讜转讬讜. 讜讗诐 转讗诪专 诪讗讬 拽讜砖讬讗 讚诇诪讗 转讞转 诪专讗砖讜转讬讜 砖诇讗 讻谞讙讚 专讗砖讜, 讚讛讗 讘讗讬讚讱 讘专讬讬转讗 转讞转 诪专讗砖讜转讬讜 拽转谞讬, 讜讗驻讬诇讜 讛讻讬 拽讗 诪驻专砖讬谞谉 讚讜拽讗 砖诇讗 讻谞讙讚 专讗砖讜. 讬砖 诇讜诪专 讚诪谞讬讞谉 讘讻讜讘注 拽讗 讚讬讬拽 讚讗诐 讗讬转讗 讚砖诇讗 讻谞讙讚 专讗砖讜 拽讗诪专 讗诪讗讬 诪谞讬讞谉 讘讻讜讘注. 讜诪讬讛讜 讛讻讜讘注 诇诪讬 砖谞讜转谞谉 转讞转 诪专讗砖讜转讬讜 诪诪砖 诇讗 诪注诇讛 讜诇讗 诪讜专讬讚.



讜讛讗 讗讬讻讗 注讙讘讜转. 驻讬专砖 专砖"讬 讝"诇: 注讙讘讜转 讚讞讘专讬讛. 讜转诪讬讛讗 诇讬 讚讛讗 拽转谞讬 讝讛 诪讞讝讬专 驻谞讬讜 讜拽讜专讗 讜讝讛 诪讞讝讬专 驻谞讬讜 讜拽讜专讗. 讜注讜讚 讚讗诐 讻谉 讻讬 拽讗诪专讬谞谉 注讙讘讜转 讗讬谉 讘讛谉 诪砖讜诐 注专讜讛, 诪讗讬 拽讗 诪住讬讬注 诪讛讗砖讛 讬讜砖讘转 讜拽讜爪讛 诇讛 讞诇转讛 注专讜诪讛 讚砖讗谞讬 讛转诐 讚注讙讘讜转 讚谞驻砖讛 讗讬讻讗 注讙讘讜转 讚讞讘专转讛 诇讬讻讗. 讜讗驻砖专 诇讜诪专 诇驻讬 驻讬专讜砖讜 讚讻诇 砖讗讬谉 住讜讚专 诪驻住讬拽 讘讬谞讬讛诐 讜讛诐 转讞转 住讜讚专 讗讞讚 讜讗诐 讬讞讝讬专 讝讛 驻谞讬讜 讻谞讙讚 讝讛 讛讬讛 专讜讗讛 注讙讘讜转 讞讘专讜 讜诇讗 讬专讗讛 讘讱 注专讜转 讚讘专 拽专讬谞谉 讘讬讛, 讜讛诇讻讱 讗祝 讛讗砖讛 砖拽讜爪讛 诇讛 讞诇讛 注专讜诪讛 讗诐 讗讬转讗 讚注讙讘讜转 讗讬讻讗 诪砖讜诐 注专讜讛 讗祝 讝讜 讗住讜专讛 诇拽讜抓 讜诇讘专讬讱 讚讛讗 诪讬讙诇讬讗 讜拽讬讬诪讗, 讗诇讗 诪讚砖专讬谞谉 讛转诐 砖诪注 诪讬谞讛 讚注讙讘讜转 讗驻讬诇讜 讘专讜讗讛 讗讜转谉 诇讬讻讗 诪砖讜诐 注专讜讛, 讻谉 谞专讗讛 诇讬 诇讬讬砖讘 驻讬专砖"讬 讝"诇.
讜讛谞讻讜谉 讘注讬谞讬 诪讛 砖驻讬专砖 讛专讗讘"讚 讝"诇 讜讛讗 讗讬讻讗 注讙讘讜转 讚谞驻砖讬讛 砖讛谉 注专讜诪讜转 讜讗祝 注诇 驻讬 砖讛讜讗 讗讬谞讜 专讜讗讛 讗讜转谉 讛讗 诇讗 讻转讬讘 诇讗 转专讗讛 注专讜转 讚讘专 讗诇讗 诇讗 讬专讗讛 讘讱 注专讜转 讚讘专, 讻诇讜诪专 诇讗 讬专讗讛 讛专讜讗讛 讘讱 注专讜转 讚讘专 讘砖注讛 砖讛' 讗诇拽讬讱 诪转讛诇讱 讘拽专讘 诪讞谞讬讱. 讜诪讬讛讜 诪砖讜诐 注讙讘讜转 讚讗砖转讜 诇讬讻讗 讚讻讬讜谉 砖讗讬谞讜 专讜讗讛 讜讗讬谞讜 谞讜讙注 讗讬谉 讘讻讱 讻诇讜诐, 讗讘诇 讚谞驻砖讬讛 讗讬讻讗 诪砖讜诐 注专讜讛. 讜砖谞讬 诇讬讛 注讙讘讜转 讚谞驻砖讬讛 诇讬转 讘讛讜 诪砖讜诐 注专讜讛 讜讚讞讘专讬讛 讚讗住讜专 讛讬讬谞讜 诪砖讜诐 谞讙讬注讛 讜讟注诪讗 诪砖讜诐 讚诪讟专讬讚, 讗讘诇 讘讗砖转讜 讗驻讬诇讜 谞讜讙注 讻诇 砖诪讞讝讬专 驻谞讬讜 讜讗讬谞讜 专讜讗讛 注专讜转讛 砖专讬 讚诪讞诪转 谞讙讬注讛 诇讗 诪讟专讬讚 讛讜讗讬诇 讜讙住 讘讛.



讗诪专 专讘 讞住讚讗 砖讜拽 砖讘讗砖讛 注专讜讛. 讜讚讜拽讗 诇讗讞专讬诐 讜诇讗谞砖讬诐 讜诪砖讜诐 讛专讛讜专, 讗讘诇 诇注爪诪讛 诇讗 讚讛讗 拽转谞讬 讛讗砖讛 讬讜砖讘转 讜拽讜爪讛 诇讛 讞诇转讛 注专讜诪讛. 讜讛讗 讚讗诪专 专讘讬 讬爪讞拽 讟驻讞 讘讗砖讛 注专讜讛 讜讗讜拽讬诪谞讗 讘讗砖转讜 讜讘拽专讬讗转 砖诪注 驻讬专砖 讛专讗讘"讚 讝"诇 讚讗驻砖专 讚讜拽讗 诪诪拽讜诐 爪谞讜注 砖讘讛, 讜注诇讛 拽讗转讬 专讘 讞住讚讗 诇诪讬诪专 讚砖讜拽 讘讗砖讛 诪拽讜诐 爪谞讜注 讜注专讜讛 讛讜讗 讜讗驻讬诇讜 诇讙讘讬 讘注诇讛, 讗祝 注诇 驻讬 砖讗讬谞讜 诪拽讜诐 爪谞讜注 讘讗讬砖. 讗讘诇 驻谞讬讛 讬讚讬讛 讜专讙诇讬讛 讜拽讜诇 讚讘讜专讛 砖讗讬谞讜 讝诪专 讜砖注专讛 诪讞讜抓 诇爪诪转讛 砖讗讬谞讜          诪转讻住讛 讗讬谉 讞讜砖砖讬谉 诇讛诐 诪驻谞讬 砖讛讜讗 专讙讬诇 讘讛谉 讜诇讗 讟专讬讚. 讜讘讗砖讛 讗讞专转 讗住讜专 诇讛住转讻诇 讘砖讜诐 诪拽讜诐 讜讗驻讬诇讜 讘讗爪讘注 拽讟谞讛 讜讘砖注专讛, 讜讗住讜专 诇砖诪讜注 讗驻讬诇讜 拽讜诇 讚讘讜专讛 讻讚讗诪专讬谞谉 讘拽讚讜砖讬谉 (注, 讗) 诇讬砖讚专 诪专 砖诇诪讗 诇讬诇转讗 讗诪专 诇讬讛 讛讻讬 讗诪专 砖诪讜讗诇 拽讜诇 讘讗砖讛 注专讜讛. 讜讗诇讗 诪讬讛讜 谞专讗讛 讚讚讜拽讗 拽讜诇 砖诇 砖讗诇转 砖诇讜诐 讗讜 讘讛砖讘转 砖诇讜诐 讻讬 讛转诐 讚讗讬讻讗 拽专讜讘 讛讚注转. 讜讛专讘 讗诇驻住讬 讝"诇 砖诇讗 讛讝讻讬专 诪讻诇 讝讛 讻诇讜诐, 讻转讘 讛专讗讘"讚 讝"诇 讚讗驻砖专 讚诪砖讜诐 讚讗诪专讬谞谉 诇注讬诇 注讙讘讜转 讗讬谉 讘讛谉 诪砖讜诐 注专讜讛, 住讘专 讛专讘 讝"诇 讚讻诇 砖讻谉 讟驻讞 讜砖讜拽 讜砖注专讛 讜拽讜诇. 讜讻转讘 讛讜讗 讝"诇 讚诇讗 诪谉 讛砖诐 讛讜讗 讝讛 讗诇讗 讛讻讗 诪砖讜诐 讚诪讟专讬讚 讜讘专讜讗讛, 讜注讙讘讜转 讛讗 驻专讬砖谞讗 讚讜拽讗 讚谞驻砖讬讛, 讜讘讗砖转讜 讘砖讗讬谞讜 专讜讗讛 讜讗祝 注诇 驻讬 砖谞讜讙注, 讚讻诇 砖讗讬谞讜 专讜讗讛 诪砖讜诐 谞讙讬注讛 诇讘讚 诇讗 诪讟专讬讚 讛讜讗讬诇 讜讙住 讘讛.



诪讛讜 讚转讬诪讗 转讘注讬 讛谞讞讛 讻住驻专 转讜专讛 拽讗 诪砖诪注 诇谉. 讜诪讬讛讗 砖诪注讬谞谉 讚住驻专 转讜专讛 讗驻讬诇讜 讘讻讬住转讗 讜讻诇 砖讻谉 讘转讬拽 讛住驻专 砖诇讜 讗住讜专 诇转诇讜转讜.





专讬讟讘"讗

讜讛转谞讬 专' 讞讬讬讗 诪谞讬讞谉 讘讻讜讘注 转讞转 诪专讗砖讜转讬讜. 驻讬' 讚诪砖诪注 讗驻讬' 讻谞讙讚 专讗砖讜 讚讗讬 诇讗讜 讻谞讙讚 专讗砖讜 讗诪讗讬 诪谞讬讞谉 讘讻讜讘注: 讚诪驻讬拽 诇讬讛 诇诪讜专砖讗 讚讻讜讘注 诇讘专. 驻讬专讜砖 砖诪讜爪讬讗 诪拽讜诐 讘诇讬讟转 讛转驻诇讬谉 诇讞讜抓 讚诪砖讜诐 讻讘讜讚 讛转驻诇讬谉 讗讬谞讜 谞讜转谉 专讗砖讜 注诇讬讛谉 讗诇讗 注诇 砖讗专 讛讻讜讘注 讜讗砖诪注讬谞谉 专讘讜转讗 砖讬讻讜诇 诇讛谞讬讞 专讗砖讜 注诇 讛讻讜讘注 砖拽砖讜专讬谉 讘讜 讜讘诇讘讚 砖讬讜爪讬讗 诪拽讜诐 拽砖专 讛转驻诇讬谉 讜讬谞讬讞谞讜 讘讬谉 讻专 诇讻住转 讘讻诇讬 讘转讜讱 讻诇讬:



专讘 驻驻讗 爪讬讬专 诇讛讜 讘讻讬诇转讗 讜诪驻讬拽 诇诪讜专砖讬讬讛讜 诇讘专. 讗驻砖专 砖讛讬' 诪讜谞讞讬谉 讘讻诇讬讬谉 讜讞砖讬讘 讻讻诇讬 讘转讜讱 讻诇讬 讚讻讬诇转讗 讻讻诇讬 讗讞专:



诪谞讞 诇讛讜 讗砖专砖讬驻讗. 砖注讜诪讚 诇驻谞讬 讛诪讟讛 讜讗注"讙 讚讛讜讬 讛讚讜诐 专讙诇讬讜 讘讻诇讬 讘转讜讱 讻诇讬 住讙讬 讚讛诐 讛讬讜 诪讜谞讞讬诐 讘讻诇讬讬谉 讜驻专讬住 住讜讚专讗 注诇讬讬讛讜: 



诪讛讜 砖讬讞讝讬专 讝讛 驻谞讬讜 讜讬拽专讗 拽"砖 讜讬讞讝讬专 讝讛 驻谞讬讜 讜讻讜'. 讘驻谞讬诐 诇驻谞讬诐 驻砖讬讟讗 诇讬讛 讚讗住讜专 讚讗讬讻讗 谞讙讬注讛 讘注专讜转讜 砖诇 讞讘讬专讜 讜谞讜讙注 讘注专讜讛 讗住讜专 讘拽"砖 讗讘诇 讘讞讝专转 讗讞讜专讬讬诐 讘注讬: 讗砖转讜 讜诇讗 诪讬讘注讬讗 讗讞专. 讗讚专讘讗 讗砖转讜 讻讙讜驻讜 讗讞专 诇讗讜 讙讜驻讜 讜讗讬讻讗 注专讜讛, 讜诇注讬诇 讘讘注讬讬谉 讗诐 诪谞讬讞 转驻诇讬谉 转讞转 诪专讗砖讜转讬讜 讚诇讗 讗拽砖讬谞谉 注诇讬讛 讻讬 讛讻讗 讚讛转诐 专讘讜转讗 讛讜讗 讻讬 砖专讬' 诇讬讛 讘讗砖转讜 注诪讜 讚讛讜讗 诪讜转专 诇砖诪砖 诪讛 砖讗讬谉 讻谉 讘讗讞专. 讛专讘 讗诇驻住讬 讝"诇 驻住拽 讻专讘 讬讜住祝 讚讗诪专 讗砖转讜 讻讬讜谉 讚讻讙讜驻讜 讛讜讗 诪讜转专 诇讛讞讝讬专 驻谞讬讜 讜诇拽专讜转 讜讻谉 讚注转 讛讙讗讜讙讬诐 讝"诇: 



讜讛讗 讗讬讻讗 注讙讘讜转. 驻讬专讜砖 讚砖谞讬讛诐 谞讜讙注讜转 讝讜 讘讝讜 讚住讘讬专讗 诇讬讛 讚注讙讘讜转 注爪诪谉 注专讜讛 讜讛讜讛 诇讬讛 讻谞讜讙注 讘注专讜讛. 注讙讘讜转 讗讬谉 讘讛谉 诪砖讜诐 注专讜讛 讜讚讬谞诐 讻讚讬谉 砖讗专 讘砖专 讗讘诇 讘诪讙讜诇讬谉 讗住讜专 诇拽专讜讗 拽"砖 讻谞讙讚谉: 讜讗注驻"讬 砖注讙讘讜转讬讛 诪讙讜诇讜转 讛讬讗 诪讘专讻转. 转专讙诪讛 专讘 谞讞诪谉 讻讙讜谉 砖讛讬讜 讻诇 驻谞讬讛 讟讜讞讜转 讘拽专拽注: 



砖讜拽 讘讗砖讛 注专讜讛. 拽诪"诇 砖讗注驻"讬 砖驻注诪讬诐 讛讜讗 谞讙诇讛 讚讬谞讜 讻诪拽讜诐 诪讻讜住讛 砖讛讜讗 诪讘讬讗 诇讬讚讬 注专讜讛: 



拽讜诇 讘讗砖讛 注专讜讛. 驻讬专讜砖 诇拽"砖. 讜讬砖 讗讜诪专讬诐 讚讚讜拽讗 拽讜诇 砖诇 讝诪专 讜砖注专 讛诪讻讜住讛, 讗讘诇 拽讜诇 砖讗讬谞讜 砖诇 讝诪专 讜砖注专讛 诪讞讜抓 诇爪诪转讛 讗讬谉 讞讜砖砖讬谉 诇讛诐. 



讝讛 讛转讜诇讛 转驻诇讬讜. 讚讻转讬讘 讘讛讜 诇诪注谉 讬讗专讬讻讜谉 讬诪讬讱. 讜讻转讬讘 诇诪注谉 讬专讘讜 讬诪讬讻诐:



讗谞讬 专讗讬转讬 讗转 专讘讬 砖讙讬讛拽 讜驻讬讛拽. 诇砖讜谉 谞讜讟专讬拽讜谉 讙讜 讛拽讬诐 驻讛 讛拽讬诐. 讜诪砖诪砖 讘讘讙讚讜 讘转驻诇转讜, 讜讗驻讬' 讘诪拽讜诐 注专讜讛 讗诐 讻讬谞讛 注讜拽爪转讜. 讗讘诇 诇讗 讛讬讛 诪转注讟祝, 讬砖 讗讜诪专讬诐 砖诇讗 讛讬讛 诪转注讟祝 讻诇诇 讘砖注转 转驻诇讛 讜讬砖 讗讜诪专讬诐 砖讗诐 讛讬讛 谞讜驻诇 讟诇讬转讜 诪注诇讬讜 诇讗 讛讬讛 讞讜讝专 诇讛转注讟祝 讘讜 讘讗诪爪注 讛转驻诇讛. 讜诇讗 讛讬讛 诪谞讬讞 讬讚讜 诇驻谞讬 驻讬讜 *) 讛讙讛"讛 讻谉 讛讜讗 讙诐 讙讬专住' 讛专讬"祝, 砖讛讜讗 讚专讱 讙讗讜讛 讜讛讜讗 讛讚讬谉 诇讻诇 讚讘专 砖讛讜讗 讚专讱 讙讗讜讛 讻讙讜谉 讘讬讚讬讜 讻谞讙讚 讞讙讜专讛 讜讻讬讜爪讗 讘讜 砖讗住讜专:





讛诪讗讬专讬

讗讬砖 讜讗砖转讜 砖讛讬讜 讬砖谞讬诐 讘诪讟讛 讗讞转 讗诐 讛讬讜 驻谞讬讛诐 讗讬砖 讗诇 讗讞讬讜 讗住讜专讬诐 诇拽专讜讗 拽"砖 讘转讜讱 诪讟转诐 讜讗诐 讛讬讛 讝讛 诪讞讝讬专 驻谞讬讜 诇讻讗谉 讜讝讛 诪讞讝讬专 驻谞讬讜 诇讻讗谉 讗注"驻 砖诪讙讘讜转讬讛谉 谞讜讙注讜转 讝讜 讘讝讜 诪讜转专讬诐 诪转讜讱 砖诇讘讜 砖诇 讗讚诐 讙住 讘讗砖转讜 讻诇 砖讗讬谉 驻谞讬讜 讻谞讙讚 驻谞讬讛 讗讬谞讜 讘讗 诇讬讚讬 讛专讛讜专, 讻诇诇 讗诪专讜 讘讚讘专 讝讛 讗砖转讜 讻讙讜驻讜 讗讘诇 讗诐 讛讬讜 砖谞讬诐 讗讞专讬诐 讬砖谞讬诐 讗驻讬诇讜 砖谞讬讛诐 讗谞砖讬诐 讗讜 讗驻讬诇讜 讛诐 讘谞讬讜 讜讘谞讜转讬讜 讗注"驻 砖讛讞讝讬专讜 驻谞讬讛诐 讝讛 诇讻讗谉 讜讝讛 诇讻讗谉 讗讬谉 拽讜专讬谉 讗诇讗 讗诐 讻谉 讛讬转讛 讟诇讬转 诪驻住拽转 讘讬谞讬讛诐 讗讜 砖讛诐 诇讘讜砖讬诐, 讜讗诐 讛讬讜 讘谞讬讜 讘谞讬 讘讬转讜 拽讟谞讬诐 注讚 讬"讗 诇谞拽讘讛 讜注讚 讬"讘 诇讝讻专 诪讜转专 讘诇讗 诪讞讬爪转 讟诇讬转 讜讗讬谉 讛驻专砖 讘讬谉 讘谞讬讜 讜讘谞讜转讬讜 讜讗讞专讬诐, 讜讬砖 讞讜讻讻讬谉 讘讝讜, 讜诪讻诇 诪拽讜诐 诪砖讜诐 讜讗讬诇讱 讗住讜专 讗诐 讛讙讬注讜 诇讻诇诇 砖讚讬诐 谞讻讜谞讜 讜砖注专讱 爪诪讞 讗讘诇 讗诐 诇讗 讛讙讬注讜 诇讻讱 诪讜转专 讗祝 讘讙讚讜诇讬诐:



诪讛 砖讛转专谞讜 讘讗讬砖 讜讗砖转讜 讜讻谉 讘讘谞讬讜 讜讘谞讬 讘讬转讜 注诪讜 讚讜拽讗 砖讬爪讗讜 专讗砖讬讛诐 讞讜抓 诇讟诇讬转 砖诪转讻住讬诐 讘讛诐 砖讘讛讜爪讗转 专讗砖讬讛诐 谞专讗讬谉 讻诇讘讜砖讬谉 讜讗诐 诇讗 讛讜爪讬讗讜 专讗砖讬讛谉 爪专讬讱 砖讬讛讬讜 讞讜爪爪讬谉 诇注爪诪谉 注诇 诇讘谉 砖诇讗 讬讛讗 诇讘谉 专讜讗讛 讗转 讛注专讜讛 砖讻诇 砖诇讘讜 专讜讗讛 讗转 讛注专讜讛 讗住讜专 诇拽专讜讗 讗驻讬诇讜 讛讬讛 讛讜讗 诇讘讚讜 讬砖谉 讘讟诇讬转讜 讜讗讬谉 讬讻讜诇 诇讛讜爪讬讗 专讗砖讜 讞讜抓 诇讟诇讬转 砖诪转讻住讛 讘讜 爪专讬讱 砖讬讻住讛 讗转 诇讘讜 砖诇讗 讬讛讗 专讜讗讛 讗转 讛注专讜讛, 讗讘诇 讗诐 讛讜爪讬讗 专讗砖讜 讞讜抓 诇讟诇讬转 讗讬谉 爪专讬讱 诇讞讜抓 讻谞讙讚 诇讘讜 讛专讬 讛讬讗 讻诪讬 砖诇讘讜砖 讟诇讬转 专讞讘讛 讜讗讬谞讜 讞讜讝专 讗讝讜专, 砖讗注"驻 砖诇讘讜 专讜讗讛 讗转 讛注专讜讛 诪讜转专, 讜讙讚讜诇讬 注讜诇诐 讛讜专讜 砖讗祝 讝讛 爪专讬讱 诇讞讜抓 注诇 诇讘讜 讜讻谉 讛诇讜讘砖 讟诇讬转 专讞讘讛 爪专讬讱 诇讞讙讜专 讗讝讜专 诇讛讚拽讜 砖诇讗 讬讛讗 诇讘讜 专讜讗讛 讗转 讛注专讜讛, 讜讗讬谉 讛讚讘专讬诐 谞专讗讬谉 讜住诪讱 诇讚讘专讬谞讜 诪讛 砖讗诪专讜 [住讜讻讛 讬' 注"讘] 讛讬砖谉 讘讻讬诇讛 注专讜诐 讬讜爪讬讗 专讗砖讜 讞讜抓 诇讻讬诇讛 讜讬拽专讗 讗转 砖诪注, 讜讗祝 讝讜 讚讜拽讗 讘砖讗讬谉 讙讘讜讛 讬' 讗讘诇 讙讘讜讛 讬' 诇讗 讬拽专讗 砖讻诇 砖讛讜讗 拽讘讜注 拽讘讬注讜转讜 注讜砖讛讜 讻讙讘讜讛 讻诪讜 砖讘讬讗专谞讜 讘专讗砖讜谉 砖诇 住讜讻讛:



讛注专讜诐 讗住讜专 诇讘专讱 讜讗驻讬诇讜 谞转讻住讬谉 注专讜转讜 讬砖 诇讞讜砖 诇讙诇讜讬 讛注讙讘讜转 讛讗 讻诇 砖谞转讻住讜 讗祝 讛注讙讘讜转 诪讜转专 讜讻谉 讛讗砖讛 讬讜砖讘转 注诇 讛拽专拽注 讜拽讜爪讛 诇讛 讞诇转讛 注专讜诪讛 诪驻谞讬 砖讬讻讜诇讛 诇讻住讜转 驻谞讬讛 砖诇诪讟讛 讘拽专拽注 专"诇 砖转砖讜讛 专讙诇讬讛 讜砖讜拽讬讛 讜讬专讻讜转讬讛 讝讜 诇讝讜 讜诪拽讜诐 注专讜转讛 诪转讻住讛 讜讗祝 讛注讙讘讜转, 讗注"驻 砖讛谉 诪讙诇讜转 讜讘专讗讬讬转谉 诪讬讛讗 讚讬谉 注专讜讛, 驻讬专讜砖讛 讻砖讛讬讗 讬讜砖讘转 讘拽专拽注 讜讛谉 讟讜讞讜转 讘拽专拽注 讜讻讙讜谉 砖讛讬讛 转讬讞讜讞 拽爪转:



爪专讬讱 诇讗讚诐 砖讬讝讛专 讻砖讬拽专讗 讗转 砖诪注 讗讜 讬转驻诇诇 砖诇讗 讬驻谞讛 注讬谞讬讜 诇砖讜诐 讚讘专 讛诪讘讬讗 诇讬讚讬 讛专讛讜专, 讗驻讬诇讜 讘讗砖转讜 讗诪专讜 讞讻诪讬诐 专讗讬讬转 讟驻讞 讘讗砖转讜 讘讻诇 诪拽讜诐 砖讗讬谉 讚专讻讜 诇讛讙诇讜转 讗住讜专 讘拽"砖 讗注"驻 砖讗讬谞讛 讗讜住专转 诇讚讘专讬 转讜专讛 砖讛专讗讬讬讛 讙讜专诪转 讛专讛讜专 讜讻谉 砖讜拽 讘讗砖讛 讜砖注专 讘讗砖讛 讛专讗讜讬 诇讛转讻住讜转 讜拽讜诇 砖诇 讝诪专 讘讗砖讛 注专讜讛 诇注谞讬谉 拽"砖, 讜讘诇讘讚 讘诪讛 砖讗讬谉 专讙讬诇 讘讛 讗讘诇 驻谞讬讛 讜讬讚讬讛 讜专讙诇讬讛 讜拽讜诇 讚讘讜专讛 砖讗讬谞讛 诇讝诪专 讜砖注专 讛讬讜爪讗 讞讜抓 诇爪诪转讛 讗讬谉 讞讜砖砖 诇讛诐 讜讻谉 讘讗讬砖 讬爪讗 砖注专 注专讜转讜 讚专讱 讘讙讚讜 讗讬谞讜 讞讜砖砖, 讜讻谉 讻转讘讜 讗讞专讜谞讬 讛专讘谞讬诐 砖砖注专 讛讘转讜诇讜转 讗注"驻 砖讻诇讜 诪讙讜诇讛 诪讜转专, 讗讬谉 讛讻讜谞讛 讗诇讗 诇诪住转讻诇, 讜讘讗砖讛 讗讞专转 讗驻讬诇讜 讘讗爪讘注 拽讟谞讛 讻诇 砖讛讜讗 诪讻讜讬谉 诇专讗讜转 讗讜 诇砖诪讜注 讗住讜专 讘讻诇 砖注讛 诇讛住转讻诇 讘讛 讜诇砖诪讜注 拽讜诇讛 讗驻讬诇讜 拽讜诇 砖讗讬谞讜 砖诇 讝诪专, 讜讻诪讜 砖讗诪专讜 讘专讘 谞讞诪谉 砖讗诪专 诇专讘 讬讛讜讚讛 诇讬砖讚专 诪专 砖诇诪讗 诇讬诇转讗 讜讗诪专 诇讬讛 诇讗 住讘专 诇讛 诪专 拽讜诇 讘讗砖讛 注专讜讛 讜诪讻诇 诪拽讜诐 讗驻砖专 诇讜诪专 砖砖讗诇转 砖诇讜诐 讜讛砖讘转讜 讻注讬谉 讝诪专 讛讜讗, 讜诪讛 砖讛讜讝讻专 讻讗谉 讘注谞讬讬谉 转诇讬讬转 讛转驻诇讬谉 讘讬转讚, 讻讘专 讘讬讗专谞讜讛 诇诪注诇讛:





转讜住驻讜转 专讗"砖

讜讛讗 转谞讬 专' 讞讬讬讗 诪谞讬讞谉 讘讻讜讘注 转讞转 诪专讗砖讜转讬讜. 转讬诪讗 诪讗讬 拽砖讬讗 诇讬讛 讚讬诇诪讗 砖诇讗 讻谞讙讚 专讗砖讜 拽讗诪专 讚讛讻讬 转谞讬 讘讘专讬讬转讗 讚诇注讬诇 转讞转 诪专讗砖讜转讬讜 讜诇讗 驻专讬讱 诪讬谞讛 诪讬讚讬 讜讬"诇 讚讚讬讬拽 讛讻讗 诪讚拽转谞讬 诪谞讬讞谉 讘讻讜讘注. 转讞转 诪专讗砖讜转讬讜 诪砖诪注 讚讗驻讬诇讜 讻谞讙讚 专讗砖讜 诪讜转专 诪讚转诇讬 诪讬诇转讗 讘讻讜讘注 讚讗讬 砖诇讗 讻谞讙讚 专讗砖讜 讗驻讬诇讜 讘诇讗 讻讜讘注 谞诪讬 砖专讬 讛专' 讬讜住祝:



讜诇讗讙诪讜专讬 讛诇讻讛 诇诪注砖讛 讛讜讗 讚注讘讚. 讚拽讬讬诪讗 [诇谉] 讛诇讻讛 讻砖诪讜讗诇 讚讗诪专 讗驻讬诇讜 讗砖转讜 注诪讜 诪讜转专 讗注"讙 讚讗讬转讜转讘 讻讚驻住讬拽 专讘讗 诇注讬诇:



诪讛讜 砖讝讛 讬讞讝讬专 驻谞讬讜 讜讬拽专讗 讗转 砖诪注. 讜讗"转 讜讛讬讻讬 诪爪讬 诇诪讬拽专讬 讻讬 诪爪诇讬 注诇 爪讚讜 讜讛讗 讗诪专讬谞谉 诇注讬诇 [讚祝 讬"讙:] 讚讻讬 诪爪诇讬 诇讗 诇拽专讬, 讜讬"诇 讚诇讗讜 讚讜拽讗 谞拽讟 诪爪诇讬 讗诇讗 诪讬讬专讬 砖诪注讟 诪讜讟讛 诪爪讚 诇爪讚 讗讞专 专拽 砖讗讬谞讜 驻专拽讚谉 诪诪砖 讗讘诇 讗讬 诪爪诇讬 诪诪砖 注诇 爪讚讜 诪讜转专. 讗讬 谞诪讬 讗讬谞讜 讗住讜专 讻诇 讻讱 讚讛讗 专' 讬讜讞谞谉 诪爪诇讬 讜拽专讬 讛讬诇讻讱 讛讬讻讗 砖注诇讛 注诇 诪讟转讜 诇讬砖谉 诇讗 讛讟专讬讞讜讛讜 讞讻诪讬诐 诇拽讜诐:



讛"讙 讘驻专"讞 讜讙诐 讘拽爪转 住驻专讬诐 谞诪爪讗 讻谉. 讗诪专 诇讱 (专讘) 砖诪讜讗诇 诇专讘 讬讜住祝 诪讬 谞讬讞讗 讜讛转谞讬讗 讛讬讛 讬砖谉 讘诪讟讛 讜讗砖转讜 讬砖谞讛 讘爪讚讜 诇讗 讬讞讝讬专 驻谞讬讜 讜讬拽专讗 讗诇讗 讗"讻 讛讬转讛 讟诇讬转 诪驻住讬拽 讘讬谞讜 诇讘讬谞讛, 讜讻谉 谞专讗讛 讚讜讚讗讬 讘专讬讬转讗 讗讞专讬转讗 讛讬讗 讜诇讗 驻专讬讱 诪讘专讬讬转讗 讚诇注讬诇, 讞讚讗 讚诇讛讱 讘专讬讬转讗 讚诇注讬诇 诇讗 拽专讬 诇讗砖转讜 讘谞讬 讘讬转讜 讜注讜讚 讗讬 诪讘专讬讬转讗 讚诇注讬诇 拽讗 驻专讬讱 诇讗 讛讜讛 诇讬讛 诇诪讬诪专 讗诇讗 讜讛讗 拽转谞讬 诇注讬诇:



讜讛讗 讗讬讻讗 注讙讘讜转. 谞"诇 讚住"讚 诪砖讜诐 讚讗讬讘专讜 谞讜讙注 讘注讙讘讜转 讜住"讚 讚诪讬拽专讬 注专讜讛 讜讗住讜专 诇拽专讜转 讜诇讘专讱 讻诇 讝诪谉 砖讛诐 诪讙讜诇讬谉 讻讗诇讜 讛讬转讛 注专讜转讜 诪讙讜诇讛, 讜诇讛讻讬 拽讗诪专 诇讬诪讗 诪住讬讬注讗 讚讗砖讛 拽讜爪讛 讞诇转讛 讗注"驻 砖注讙讘讜转讬讛 谞专讗讬谉. 讚讗讬 讻驻专砖"讬 砖驻讬' 诪砖讜诐 讚谞讙注讬 讗讛讚讚讬 诪讗讬 诪讬讬转讬 住讬讬注转讗 诪讛讗讬 讚拽讜爪讛 讞诇转讛 注专讜诪讛:



讗注"讙 讚讗讬转讜转讘 砖诪讜讗诇 讛诇讻转讗 讻讜转讬讛 讛讻讗 [诪讗讬[. 诪砖讜诐 讚拽"砖 讜转驻讬诇讬谉 讛讜讜 转专讜讜讬讬讛讜 讚讘专 砖讘拽讚讜砖讛 住"讚 诇讚诪讬谞讛讜 讗讛讚讚讬:



讛讬讻讗 讚讗转诪专 讗转诪专 讛讬讻讗 讚诇讗 讗转诪专 诇讗 讗转诪专. 讜讻讬讜谉 讚诇讗 讗转诪专 讛诇讻转讗 注讘讚讬谞谉 诇讞讜诪专讗 讜诪讞诪讬专讬谉 讻讘专讬讬转讗 讚驻诇讬讙讗 讗讚专讘 讬讜住祝 讜诇讗 讬拽专讗 讗驻讬诇讜 讘讗砖转讜 注诪讜 讗诐 讗讬谉 讟诇讬转 诪驻住讬拽 讘讬谞讜 诇讘讬谞讛 [讗祝 注诇 讙讘 讚讛讗诪讜专讗 讬砖 诇讜 讻讞 诇砖讘砖 讛讘专讬讬转讗 讻讚讗诪专 专讘讗 诇注讬诇] 讗注"讙 讚讗讬转讜转讘 砖诪讜讗诇 讛诇讻转讗 讻讜转讬讛 讛"诪 讛讬讻讗 讚讛讗诪讜专讗 讬讜讚注 讛讘专讬讬转讗 讜诪砖讘砖 讗讜转讛 讗讘诇 讗诐 讗诪讜专讗 讗诪专 讚讘专 诪住讘专讗 讚谞驻砖讬讛 讜谞诪爪讗转 讘专讬讬转讗 讚诇讗 讻讜转讬讛 住诪讻讬谞谉 讗讘专讬讬转讗 讚讗诇讜 [讛讬讛] 讬讜讚注 讛讗诪讜专讗 讛讘专讬讬转讗 诇讗 讛讜讛 驻诇讬讙 注诇讛, 讜讗诐 讗讚诐 谞讜讙注 讘注专讜转 讞讘讬专讜 讗住讜专 诇拽专讜转 拽"砖 讚诇讗 讙专注 诪注拽讘讜 砖专讜讗讛 讗转 讛注专讜讛 讚讗住专讬谞谉 诇讬讛 诇拽诪谉 讜讙诐 爪专讬讱 砖诇讗 讬讛讗 诇讘讜 专讜讗讛 讗转 注专讜转讜 讗讜 注专讜转 讞讘讬专讜 讚拽讬讬"诇 讚讗住讜专, 讜讘谞讬讜 拽讟谞讬诐 诪讜转专 讗驻讬诇讜 讘诇讗 讛驻住拽 讟诇讬转 专拽 砖诇讗 讬讛讗 诇讘讜 专讜讗讛 讗转 讛注专讜讛, 讜讛专讬"祝 驻住拽 讻专讘 讬讜住祝 讚讗砖转讜 诇讗 讘注讬讗 讛驻住拽转 讟诇讬转:



讟驻讞 讘讗砖讛 注专讜讛. 驻讬' 诪讛 砖专讙讬诇 诇讛讬讜转 诪讻讜住讛 讘讗砖讛 讗讬 讛讜讬 讟驻讞 诪诪谞讜 诪讙讜诇讛 讛讜讬 注专讜讛, 讜驻专讬讱 讗诇讬诪讗 诇讗住转讻讜诇讬 讘讛 讛讗 讗驻讬诇讜 讘讗爪讘注 拽讟谞讛 砖讗讬谉 讚专讻讜 诇讛讬讜转 诪讻讜住讛 讗住讜专 诇讛住转讻诇 讘讜:



诇讗 爪专讬讻讛 讗诇讗 讘讗砖转讜 讜诇拽"砖. 讜讚讜拽讗 诇讗讞专 讗讘诇 讛讬讗 注爪诪讛 讛讗 讗诪专讬谞谉 诇注讬诇 讛讗砖讛 讬讜砖讘转 注专讜诪讛 讜拽讜爪讛 讞诇转讛:



讜讗诪专 专讘 讞住讚讗 砖讜拽 讘讗砖讛 注专讜讛. 讚诇讗 转讬诪讗 驻注诪讬诐 砖讛讗砖讛 诪讙讘讛转 讘讙讚讬讛 讜讗讬谉 讚专讻讛 诇讛讬讜转 诪讻讜住讛 拽诪"诇 讚讛讜讬 注专讜讛:



砖注专 讘讗砖讛 注专讜讛. 讘谞砖讬诐 谞砖讜讗讜转 砖讚专讻谉 诇讻住讜转 砖注专谉 讗讘诇 讘转讜诇讜转 砖讚专讻谉 诇讬诇讱 驻专讜注讜转 专讗砖 诪讜转专 诇拽专讜转 拽"砖 讻谞讙讚谉:



拽讜诇 讘讗砖讛 注专讜讛 诇讗 诇注谞讬谉 拽"砖 拽讗诪专 讗诇讗 砖讗住讜专 诇砖诪讜注 拽讜诇 讛谞砖讬诐:





诪讛专砖"讗 - 讞讬讚讜砖讬 讛诇讻讜转

讘转讜住' 讘讚"讛 讜讛讗 转谞讗 讻讜' 讜诪"诪 拽砖讬讗 诇讬砖谞讬 讚诪讬讬专讬 讘讗砖转讜 注诪讜 讻讜' 注讻"诇 专"诇 讚讗讻转讬 讗讬诪讗 讚讗讬讬专讬 砖诇讗 讻谞讙讚 专讗砖讜 讜讚讘注讬 讻讜讘注 诪砖讜诐 讚讗讬讬专讬 讘讗砖转讜 注诪讜 讚讘注讬 讻诇讬 讘转讜讱 讻诇讬 讻讚讗诪专讬' 诇拽诪谉 讘住讜祝 驻讬专拽讬谉 (讻"讛:) 讜砖诪讜讗诇 谞诪讬 讚讗诪专 诇注讬诇 讗驻讬' 讗砖转讜 注诪讜 讗讬讬专讬 谞诪讬 讻砖讛谉 讘讻讬住谉 讚讛讜讬 讻诇讬 讘转讜讱 讻诇讬 讜拽"诇:


驻专砖"讬 讘讚"讛 砖讙讬讛拽 讻讜' 谞驻讬讞讛 诪砖讜讘注讜 讜专讬讞讛 讻讜' 讜讘讚"讛 讜专拽 注"讙 拽专拽注 讛住"讚 讜讗讞"讻 诪"讛 讜诪诪砖诪砖 讻讜' 讛注讜拽爪转讜 讛住"讚 讜讗讞"讻 诪"讛 讗讘诇 诇讗 讛讬讛 讻讜' 诪转驻诇诇 诇讗 讻讜' 讻爪"诇:





讞讻诪转 砖诇诪讛

讙诪专讗 讘讬谉 讻专 诇讻住转 讻讜' 谞"讘 讜讗讬讬专讬 砖讛讬讜 诪讜谞讞讬诐 讘讻讬住 讗讜 讘讻诇讬 讚讛讗 讘注讬 讻诇讬 讘转讜讱 讻诇讬    诇转砖诪讬砖 讜讻谉 诪砖诪注 诪转讜住':


砖诐 讛讬讛 讬砖谉 讘诪讟讛 讜讗砖转讜 注诪讜 讘诪讟讛 诇讗 讬讞讝讬专 驻谞讬讜 讜讬拽专讗 拽"砖 讻讜' 讻爪"诇 诇驻讬 讙专住转 讛转讜住':


砖诐 转讻砖讬讟讬谉 砖讘讞讜抓 注诐 转讻砖讬讟讬谉 砖讘驻谞讬诐 谞"讘 讗爪注讚讛 讜注讙讬诇 讘讞讜抓 讜讻讜诪讝 讘驻谞讬诐:


专砖"讬 讘讚"讛 讚讜专砖讬 讞诪讜专讜转 拽砖专讬诐 讻讜' 讻爪"诇:


讘讗"讚 讚讜专砖讬 讞诪讜专讜转 讙专住讬谞谉 讻讜' 谞"讘 讜讛讜讗 诪诇砖讜谉 讞讜诪专转讗 砖讛讜讗 诇砖讜谉 拽砖专 讜讬"诪 诪诇砖讜谉 讞讜诪专转讗 讜讛讬讗 诪专讙诇讬讜转 讻诇讜诪专 砖讛讬讜 讚讜专砖讬诐 住转专讬 转讜专讛:





专砖"砖

专砖"讬 讚"讛 讜讗驻讬' 讗砖转讜 注诪讜. 讛谞讱 讙' 转讬讘讜转 砖讬讬讻讬诐 诇住讛"讚 讚诇注讬诇 讜讻"讛 讘专砖"讬 砖住讘讬讘 讛专讬"祝. 讜诪讛"讚 砖讬讞讝讬专 驻谞讬讜:



专砖"讬 讚"讛 讘转 讬"讗 讻讜'. 讝诪谉 砖讛谉 讘讗讜转 讻讜'. 讛谉 讘谞讚讛 诪"讜 讗' 诪住拽讬谞谉 讚转讜讱 讝诪谉 讻诇驻谞讬 讝诪谉. 讜注"讻 讙诐 讘讜讞诇 砖讛讜讗 住讬' 讚讚讬诐 拽爪转 (注"砖 诪"讝 讗' 讘诪砖谞讛 讜驻专砖"讬) 讗讬谞讜 讘讗 讘转讜讱 讛讝诪谉 注"砖 专"驻 讘"住 讜转专"讬 驻讬' 讚注讚 讻讚讬 讻讜' 讛讜讗 转谞讗讬 注"砖 讜讻"讛 讘专诪讘"诐 住驻"讙 诪讛诇' 拽"砖. 讜讛专讗"砖 讘拽讚讜砖讬谉 驻' 讘转专讗 住讬' 讻"讛 驻讬' 砖讗讝 拽专讜讘讬诐 诇砖讚讬诐 谞讻讜谞讜 讻讜':



转讜住' 讚"讛 讜讛讗. 讜诪"诪 拽砖讬讗 讻讜' 讘讗砖转讜 注诪讜 讻讜'. 讜诇注谞"讚 谞专讗讛 诇讬讬砖讘 讚驻讬' 讜讛转谞讬 专"讞 讛讬讬谞讜 讘讛讘专讬讬转讗 讚诇注讬诇 讚转谞讬 讘讛 讜讗诐 讛讬转讛 讗砖转讜 注诪讜 讗住讜专. 讛讬讛 诪讜住讬祝 讘讛 讘专讬砖讗 转讬讘转 讘讻讜讘注 讜讻讛"讙 专"驻 讛讗讜专讙 讻讬 讗转讗 专"讬 转谞讬 讻讜' 注"砖 讘驻讬专砖"讬 讜讻谉 讘讘讻讜专讜转 讻"讘 讗' 转讚"讛 专"讗 讜注讜讚 谞"诇 讚专' 讬专诪讬讛 拽讗讬 注诇 讗砖转讜 注诪讜 讚讜拽讗 讜讻讚诪砖诪注 专讬讛讟讗 讚砖诪注转转讗. 讜诇注讜诇诐 讚讬讜拽讬讛 讚转讞转 诪专讗砖讜转讬讜 诪砖诪注 讻谞讙讚 专讗砖讜 讜专"讞 注"讻 诪讬讬专讬 讘讗砖转讜 注诪讜 诪讚讘注讬 讻讜讘注. 讜注讬' 讘讞讚讜砖讬 诇讗讜"讞 住讬' 诪' 讜转诪爪讗 注讜讚 讬讬砖讜讘 讙' 讘住"讚:



转讜住' 讚"讛 讜讛转谞讬讗. 诪讚拽讗诪专 讜讛转谞讬讗 诪砖诪注 讚讘专讬讬转讗 讗讞专转 讛讬讗. 注讬' 讘讬讜诪讗 住"讝 讗' 讘转讚"讛 讻诪讗谉 讗诇讗 讚砖诐 诇讗 讛讜讘讗 注讚讬讬谉 诪讗诪专 讝讛 诪拽讜讚诐 注"砖:





讛讙讛讜转 讬注讘"抓

讙诪' 诇讜诪专 诇讱 讻诇 讛诪住转讻诇 讻讜'. 谞"讘 诪注讬讬谉 讻讛砖讙讞讛 讜讘讻讜讜谞讛:


专砖"讬 讚"讛 讚讜专砖讬 专砖讜诪讜转 讻讜' 讞诪讜专讜转. 谞"讘 讻诪状砖 讛讬讛 讚讜专砖 诪拽专讗 讝讛 讻诪讬谉 讞讜诪专:





讘谉 讬讛讜讬讚注

注指诇指讬讜 讛址讻旨指转讜旨讘 讗讜止诪值专 (讚旨职讘指专执讬诐 诇讘, 诪讝) 讜旨讘址讚指旨讘指专 讛址讝侄旨讛 转址旨讗植专执讬讻讜旨 讬指诪执讬诐 注址诇 讛指讗植讚指诪指讛. 讬砖 诇讛拽砖讜转 诪谞讗 诇谉 讗讝讛专转 讟讛专讛, 讜讚讬诇诪讗 注诇 讛诇讬诪讜讚 讛讜讗 讗讜诪专 砖讛注讜住拽 讘转讜专讛 讬讗专讬讱 讬诪讬诐? 讜谞专讗讛 诇讬 讘住"讚 注诇 驻讬 诪讛 砖讻转讜讘 讘讗讜转讬讜转 讚专讘讬 注拽讬讘讛, 讛"讗 砖诪讜 砖诇 讛拽讘"讛, 诪驻谞讬 砖讻诇 讛讗讜转讬讜转 讻砖讛讗讚诐 诪讜爪讬讗谉 诪驻讬讜, 讛讜讗 诪专讙讬砖 讘讛诐 讘诇砖讜谞讜 讜讘砖驻转讬讜 讜诪讜爪讬讗 专讜拽 诪驻讬讜, 讗讘诇 讗讜转 讛"讗 讗讬谞讜 诪拽讘诇 讟讜诪讗讛 诪驻谞讬 讻砖讛讗讚诐 诪讜爪讬讗谉 诪驻讬讜 讗讬谞讜 诪专讙讬砖 诇讗 讘砖驻转讬讜 讜诇讗 讘诇砖讜谞讜 讜讗讬谞讜 诪讜爪讬讗 讟讬驻转 专讜拽 诪驻讬讜 注讚 讻讗谉 诇砖讜谞讜, 谞诪爪讗 讗讜转 讛"讗 专讞讜拽 诪谉 讛讟讜诪讗讛 讜讛讜讗 讗讜转 讟讛专讛 讬讜转专 诪讻诇 讛讗讜转讬讜转, 讜讛讻讗 讚拽讚拽, 讚讛讜讛 诇讬讛 诇诪讬诪专 讜讘讚讘专 讝讛 转讗专讬讻讜 讬诪讬诐, 讜诇诪讛 谞拽讬讟 讛讝讛 讘转讜住驻讜转 讛"讗, 讗诇讗 诇讜诪专 诇讱 讻讱 讜讘讚讘专 讛' 讝讛 讻诇讜诪专, 讗诐 讛讚讘专 砖诇 讛转讜专讛 讗爪诇讻诐 讻诪讜 讗讜转 讛' 讝讛, 砖转讜爪讬讗 讛讚讘专 讘讟讛专讛 讻讗讜转 讛"讗 砖讛讬讗 讗讜转 讟讛专讛 讜专讞讜拽 诪谉 讛讟讜诪讗讛, 讻谉 讚讘专 讛转讜专讛 转专讞拽谞讜 诪谉 讛讟讜诪讗讛 砖诇讗 转讝讻讜专 讗讜转讜 讘诪拽讜诐 诪讟讜谞祝 讗讝 转讗专讬讻讜 讬诪讬诐.





讘谞讬讛讜

"讜职讛指讬讜旨 讞址讬旨侄讬讱指 转旨职诇只讗执讬诐 诇职讱指 诪执谞旨侄讙侄讚" (讚讘专讬诐 讻讞, 住讜) 讝侄讛 讛址转旨讜止诇侄讛 转旨职驻执诇旨指讬讜. 谞"诇 讘住"讚, 谞专诪讝 讛转驻讬诇讬谉 讘讝讛, 诪砖讜诐 讚讗讬讻讗 讘转驻讬诇讬谉 砖谞讬 砖讬"谉 砖讛诐 讛诇"诪 [讛诇讻讛 诇诪砖讛 诪住讬谞讬], 讜讛诐: 讞讚 讘转诇转 专讬砖讬谉, 讜讞讚 讘讗专讘注 专讬砖讬谉, 讜讝讛讜 诪执谞旨侄讙侄讚 讗讜转讬讜转 诪谉 讙"讚 砖讛讜讗 讙' 专讬砖讬谉, 讜讚' 专讬砖讬谉. [谞讜住讞 讗讞专] 谞"诇 讘住"讚, 谞专诪讝 讛转驻讬诇讬谉 讘转讬讘转 诪执谞旨侄讙侄讚 鈥� 讚拽专讬 讘讛 诪谉 讙讚, 讜讛转驻讬诇讬谉 讬砖 讘讜 讙' 讗讜转讬讜转 诪讘讞讜抓 砖谞专讗讬谉 注诇 讘转讬诐 讬讚 讜专讗砖, 讜讚' 驻专砖讬讜转 讘驻谞讬诐, 讜讝讛讜 讗讜转讬讜转 讙"讚.
讗讬 谞诪讬 讬讚讜注 转驻讬诇讬谉 砖诇 讬讚 讘讘专讬讗讛, 砖讛讜讗 注讜诇诐 砖诇讬砖讬 诪转转讗 诇注讬诇讗, 讚诇讻谉 诪谞砖拽讬谉 转驻讬诇讬谉 砖诇 讬讚 讘讬讜爪专 砖讛讜讗 讘讘专讬讗讛, 讜转驻讬诇讬谉 砖诇 专讗砖 讘讗爪讬诇讜转 砖讛讜讗 注讜诇诐 专讘讬注讬, 讜诇讻谉 诪谞砖拽讬谉 转驻讬诇讬谉 砖诇 专讗砖 拽讜讚诐 转驻讬诇转 讛注诪讬讚讛 砖讛讬讗 讘讗爪讬诇讜转. 讜诇讻谉 谞专诪讝讜 讛转驻讬诇讬谉 讘讗讜转讬讜转 讙"讚, 讜讝讛讜: 转旨职诇只讗执讬诐 诇职讱指 诪谉 讙"讚, 专"诇: 诪住讬讘转 讛转驻讬诇讬谉 讗砖专 转诇讬转 讗讜转诐.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜讛转谞讬讗 讻讜' 讚诇讗 讗砖讻讞谉 讗砖转讜 讚诪拽专讬讗 讘谞讬 讘讬转讜. 注讬' 驻住讞讬诐 讚祝 爪讟 注"讘 转讜住' 讚"讛 讜诇讗 讬驻讞转讜. 讜注讬' 驻专"讞 讗讜"讞 讘诇拽讜讟讬讜 (住讬诪谉 专爪"讞):





驻谞讬 讬讛讜砖注

讘讙诪' 讻诇 诇谞讟讜专讬谞讛讜 讟驻讬 注讚讬祝. 谞"诇 讚诇讗 讗转讬 专讘讗 诇诪讬诪专 讚诪讛"讟 讚诇谞讟讜专讬谞讛讜 驻诇讬讙 砖诪讜讗诇 讗讘专讬讬转讗 讚住讜讙讬讗 讻讝讜 诇讗 诪爪讬谞讜 讘砖"住 砖讬讞诇讜拽 讗诪讜专讗 讗讘专讬讬转讗 诪讟注诪讗 讚谞驻砖讬讛 讗诇讗 讚讻讜讜谞转 专讘讗 讚讘讛讗讬 住讘专讗 讚诇谞讟讜专讬谞讛讜 讟驻讬 注讚讬祝 讗砖讻讞 砖诪讜讗诇 讘专讬讬转讗 讚砖专讬 讘讻讛"讙 讜讛讬讬谞讜 讘专讬讬转讗 讚诇注讬诇 讘讚祝 讛拽讜讚诐 讚讘转讞诇讛 讛讬讜 诪谞讬讞讬诐 讛转驻讬诇讬谉 讘讞讜专讬谉 讛住诪讜讻讬谉 诇讘讛"讻 讜讻砖专讗讜 讗讞"讻 砖讛注讻讘专讬诐 讘讗讬诐 讜谞讜讟诇讬谉 讛转拽讬谞讜 砖讬讛讬讛 讗讜讞讝谉 讘讬讚讜 讜谞讻谞住 讗诇诪讗 讚讗注"讙 讚讗讬讻讗 讘讝讬讜谉 讚转驻讬诇讬谉 讟讜讘讗 诇讗讜讞讝谉 讘讬讚讜 讜诇讬讻谞住 诇讘讛"讻 诇注砖讜转 爪专讻讬讜 讗驻讬' 讛讻讬 讛转讬专讜 讻讚讬 诇砖诪专谉 诪谉 讛注讻讘专讬诐 讜注"讻 讚诇谞讟讜专讬谞讛讜 讟驻讬 注讚讬祝 讗"讻 诪诪讬诇讗 讚讻"砖 讚诪讜转专 诇讛谞讬讞诐 讘诪讟讛 讗驻讬诇讜 讗诐 讗砖转讜 注诪讜 讻讚讬 诇砖诪专谉 诪谉 讛注讻讘专讬诐 讜讗"讻 注"讻 讘专讬讬转讗 讚讛讻讗 讚讗讜住专 讘讗砖转讜 注诪讜 注"讻 诪讜拽讬 诇讛 砖诪讜讗诇 讚讗讬讬专讬 讘诪拽讜诐 讚诇讗 砖讻讬讞 注讻讘专讬诐 讜讙谞讘讬诐 讻讚讗砖讻讞谉 讻讛"讙 讘驻专拽 讛诪讜爪讗 转驻讬诇讬谉 讜讘住讜祝 驻"拽 讚讘讬爪讛 讜讗驻讬诇讜 讗转"诇 讚讘专讬讬转讗 讘讻诇 注谞讬谉 讗讬讬专讬 讗驻"讛 砖诪讜讗诇 讚讗诪专 讻讘专讬讬转讗 讚诇注讬诇 讜转讜 诇讗 讛讜讬 转讬讜讘转讗 诪讬讛讜 讛讗 讚拽讗诪专 专"讻 诇专"讗 讘住诪讜讱 讛转诐 讗诪专 专讘讗 讗祝 注诇 讙讘 讚转讬讜讘转讗 讚砖诪讜讗诇 讛诇讻转讗 讻讜讜转讬讛 讻讜' 讛讬讬谞讜 诪砖讜诐 讚诇讗 讗住讬拽 讗讚注转讬讛 讛讱 讟注诪讗 讚专讘讗 讛讻讗 讜拽住讘专 讚讛讗 讚驻讜住拽 专讘讗 讛诇讻转讗 讻砖诪讜讗诇 讛讬讬谞讜 诪砖讜诐 讚转谞讗 讛讜讗 讜驻诇讬讙 讗讜 砖讬砖 讻讞 讘讬讚讜 诇砖讘砖 讛讘专讬讬转讗 讻诪"砖 讛专讗"砖 讝"诇 讗讛讗 讚专"讻 讙讜驻讗 讜讘讛讗 诪讛讚专 诇讬讛 专"讗 砖驻讬专 讛讬讻讗 讚讗讬转诪专 讗讬转诪专 讜讛讬讬谞讜 讻讚驻专讬砖讬转 讚诇专讘讗 诇讗 讛讜讬 转讬讜讘转讗 讻谉 谞专讗讛 诇讬:


讘转讜住' 讘讚"讛 讜讛讗 转谞讬 专讘讬 讞讬讬讗 讻讜' 讜讗"转 讗讬诪讗 讘讻讜讘注 讻讜' 讜讗讜诪专 讛专讘 讚讗"讻 诪讗讬 讗讬专讬讗 讘讻讜讘注 讻讜' 注讻"诇. 讻讜讜谞转谉 讘讝讛 讚讛诪拽砖讛 住"讚 讚讻讜讘注 讚转谞讬 专讘讬 讞讬讬讗 讛讬讬谞讜 讻讬 讛讬讻讬 讚诇讬讛讜讬 讻诇讬 讘转讜讱 讻诇讬 讜讻专 讜讻住转 讛讜讬 讻诇讬 讗' 讜讻讜讘注 讻诇讬 砖谞讬 讜讗"讻 讘讻讛"讙 诪砖诪注 诇讬讛 讚诪讜转专 讗驻讬诇讜 讻谞讙讚 专讗砖讜 讜诪砖"讛 诪拽砖讛 讗讚专讘讬 讬专诪讬讛 讚诪砖诪注 讚讻谞讙讚 专讗砖讜 讗住讜专 讘讻诇 讙讜讜谞讗 讜诪砖谞讬 讛砖"住 讚讘专讬讬转讗 讚专' 讞讬讬讗 讚转谞讬 讻讜讘注 讛讬讬谞讜 讚诪驻讬拽 诇讛 诇诪讜专砖讗 讚讻讜讘注 诇讘专 讜讗"讻 诇驻"讝 注讬拽专 讛转驻讬诇讬谉 讗讬谞谉 诪讜谞讞讬诐 讻诇诇 讗驻讬诇讜 转讞转 讛讻专 讜转讞转 讛讻住转 讗诇讗 诪拽讜诐 讛专讬拽谉 砖诇 讛讻讜讘注 诪讜谞讞讬诐 讘讬谉 讻专 诇讻住转 诇砖讜诪专谉 诪谉 讛注讻讘专讬诐 讜讘诇讬讟转 讛转驻讬诇讬谉 诇讘讚 讬讜爪讗' 诇讞讜抓 讻谉 谞专讗讛 讘讻讜讜谞转 讛转讜住' 讜注讬讬谉 讘讝讛 讘讟"讝 住讬诪谉 诪' 讘讗专讬讻讜转:


讘讗"讚 讜诪"诪 拽砖讬讗 诇讬砖谞讬 讚诪讬讬专讬 讘讗砖转讜 注诪讜 讚讘注讬谞谉 讻诇讬 讘转讜讱 讻诇讬 讜爪"注 注讻"诇. 诇讻讗讜专讛 谞专讗讛 讚讛讗讬 讗砖转讜 注诪讜 砖讻转讘讜 讛转讜住' 讛讬讬谞讜 砖专讜爪讛 诇砖诪砖 讚诪砖讜诐 讛讻讬 讘注讬 讻诇讬 转"讻 诪砖讗"讻 讻砖讗讬谞讜 专讜爪讛 诇砖诪砖 诇讗 讘注讬 讻诇讬 讘转"讻 讻讚诪砖诪注 诪诪讬诪专讗 讚砖诪讜讗诇 讚砖专讬 讘讻诇 注谞讬谉 讗驻讬' 讘讗砖转讜 注诪讜 讜诪砖诪注 讚诇讗 讘注讬讗 讻诇讬 转"讻 讚讜诪讬讗 讚讗讬谉 讗砖转讜 注诪讜 讜讛讬讬谞讜 诪砖讜诐 讚住转诐 讗砖转讜 注诪讜 讚讗讬讬专讬 砖诪讜讗诇 讛讬讬谞讜 讻砖讗讬谉 专讜爪讛 诇砖诪砖 讚讘专讜爪讛 诇砖诪砖 驻砖讬讟讗 讚讘注讬谞谉 讻诇讬 转"讻 讜讗驻砖专 讚讗驻讬诇讜 讻诇讬 讘转"讻 诇讗 诪讛谞讬 讻砖专讜爪讛 诇砖诪砖 讜谞专讗讛 砖讝讛 诪讛 砖讻转讘讜 讛转讜住' 讜爪"注 讜讛讬讬谞讜 砖爪"注 诇讚讬谞讗 讗诐 诪讜转专 诇讛谞讬讞 转讞转 诪专讗砖讜转讬讜 讗驻讬诇讜 讻诇讬 转"讻 讻砖专讜爪讛 诇砖诪砖 讻谉 谞"诇 讘讻讜讜谞转 讛转讜住' 讜讚诇讗 讻诪讛专砖"讗 讝"诇 砖谞讚讞拽 诇驻专砖 讚砖诪讜讗诇 谞诪讬 讗讬讬专讬 讘讻诇讬 讘转"讻. 讜诇注"讚 讚讜讞拽 诇驻专砖 讻谉 讚诪讚拽讗诪专 讗驻讬诇讜 讗砖转讜 注诪讜 诪砖诪注 讚讛讬讬谞讜 讚讜诪讬讗 讚讗讬谉 讗砖转讜 注诪讜 讚讗讬讬专讬 讘讜 讘讗讬讘注讬讗 讚诇注讬诇 讜注诇讛 诪住讬拽 专讘 讬讛讜讚讗 讛讻讬 讗诪专 砖诪讜讗诇 讗诇诪讗 讚讘讻诇讬 讗讞讚 讗讬讬专讬 讻谞"诇 讜讚讜"拽:


讘讚"讛 讜讛转谞讬讗 讛讬讛 讬砖谉 讻讜' 驻专砖"讬 讗砖转讜 讘讻诇诇 讘讬转讜 讜诇讗 谞讛讬专讗 讻讜' 注讚 住讜祝 讛讚讬讘讜专. 讜诇注"讚 讚诇砖讬讟转 专砖"讬 谞诪讬 讜讚讗讬 讘专讬讬转讗 讗讞专讬转讗 讛讬讗 转讚注 讚讛讗 讘讘专讬讬转讗 讚诇注讬诇 拽转谞讬 讘谞讬讜 讜讘谞讬 讘讬转讜 讘爪讚讜 讜讘讘专讬讬转讗 讚讛讻讗 诇讗 拽转谞讬 讘爪讬讚讜 讗诇讗 讘诪讟讛 讜注讜讚 讚讘讘专讬讬转讗 讚诇注讬诇 诪驻诇讬讙 讘讬谉 讘谞讬讜 讜讘谞讬 讘讬转讜 讙讚讜诇讬诐 诇拽讟谞讬诐 讜讘讘专讬讬转讗 讚讛讻讗 诇讗 诪驻诇讬讙 讜讗"讻 诇砖讬讟转 专砖"讬 诪讛讻讗 讙讜驻讗 讚讬讬拽 讛诪拽砖讛 讚讘讛讛讬讗 讚讗讬讚讱 讘专讬讬转讗 讛讜讬 讗砖转讜 讘讻诇诇 讘讬转讜 讜诪砖讜诐 讛讻讬 诇讗 诪驻诇讬讙 讘讬谉 讙讚讜诇讬诐 诇拽讟谞讬诐 讚讘讗砖转讜 讜讚讗讬 讗讬谉 诇讞诇拽 讚讘讻诇 注谞讬谉 讗住讜专 讜诪砖"讛 谞诪讬 诇讗 拽转谞讬 讘讛讱 讘专讬讬转讗 讘爪讚讜 诪砖讜诐 讚讘砖讗专 讘谞讬 讘讬转讜 讜讚讗讬 砖讬讬讱 诇讜诪专 砖讛诐 讘爪讚讜 砖讗讬谉 讚专讱 诇砖讻讘 注诪讛诐 讘拽讬专讜讘 讘砖专 讻"讻. 诪砖讗"讻 讛讻讗 讚讗讬讬专讬 讘讗砖转讜 诇讗 砖讬讬讱 诇讜诪专 讘爪讬讚讜 讗诇讗 讘诪讟讛 砖讚专讻讛 诇讛讬讜转 注诪讜 讘拽讬专讜讘 讘砖专 讻谞"诇 讜诪讛 砖讬砖 诇讚拽讚拽 注讜讚 讘讝讛 讬讘讜讗专 讘拽"讗 诇讚讬谞讗:


讘驻专砖"讬 讘讚"讛 讛讗 讗讬讻讗 注讙讘讜转 讚谞讙注讬 讗讛讚讚讬 注讻"诇. 讜谞专讗讛 讚讻讜讜谞转讜 讘讝讛 讚拽住"讚 讚注讙讘讜转 讬砖 讘讛谉 诪砖讜诐 注专讜讛 讗"讻 诪拽砖讛 砖驻讬专 讚讻讬讜谉 讚谞讙注讬 讘讛讚讬 讛讚讚讬 讛专讬 讘砖专讜 谞讜讙注 讘注专讜讛 讚诇讚"讛 讗住讜专 讜讗讛讗 拽讗诪专 砖驻讬专 讘讙诪专讗 讘住诪讜讱 诪住讬讬注 诇讬讛 诇专"讛 讚注"讻 注讙讘讜转 讗讬谉 讘讛诐 诪砖讜诐 注专讜讛 讚讗讬 住"讚 讚讛讜讜 注专讜讛 讗"讻 讛讗讬讱 诪讜转专转 诇拽讜抓 讞诇转讛 讻砖讛讬讗 注专讜诪讛 讛讗 讻转讬讘 诇讗 讬专讗讛 讘讱 注专讜转 讚讘专 讗注"讻 讚讗讬谉 讘讛诐 诪砖讜诐 注专讜讛 讜讗"讻 诪诪讬诇讗 讚讗讬谉 诇讗住讜专 讻砖讗讘专讜 谞讜讙注 讘注讙讘讜转 讞讘讬专讜 讻谞"诇 讘专讜专 讘讻讜讜谞转 专砖"讬 注讚 砖讗谞讬 转诪讛 注诇 讛专砖讘"讗 讝"诇 讘讞讬讚讜砖讬讜 砖讛拽砖讛 诪讝讛 注诇 驻专砖"讬 注"砖 讜诇讗 讝讻讬转讬 诇讛讘讬谉 讚讘专讬讜 讘讝讛 讜爪"注:





爪诇"讞

讜讛转谞讬 专' 讞讬讬讗 讜讻讜'. 讜讗讬谉 诇讜诪专 讚专' 讬专诪讬' 诪讬讬专讬 砖诇讗 讘讻讜讘注 讚讛专讬 注诇 讚讘专讬 砖诪讜讗诇 拽讗讬 讜讗讬 诪讬讬专讬 砖诇讗 讘讻讜讘注 讗讬讱 拽讗诪专 讜讗驻讬诇讜 讗砖转讜 注诪讜 讜讛讗 讘注讬谞谉 讻诇讬 讘转"讻. 讗诇讗 讚讛讗 拽砖讬讗 诇讬 讜讚诇诪讗 专"讬 讚讘注讬 砖诇讗 讻谞讙讚 专讗砖讜 讛讬讬谞讜 注诇 住讜祝 讚讘专讬 砖诪讜讗诇 讚诪转讬专 讗驻讬' 讘讗砖转讜 注诪讜 讜专' 讞讬讬讗 讚诪转讬专 讗驻讬' 讻谞讙讚 专讗砖讜 诪讬讬专讬 讘讗讬谉 讗砖转讜 注诪讜. 讜讗讜诇讬 专"讬 砖讛讜讗 讗诪讜专讗 讛讬' 爪专讬讱 诇驻专砖 讚讘专讬讜 讚诪讬讬专讬 讚讜拽讗 讘讗砖转讜 注诪讜. 讜注讜讚 讚诪讚讘专讬 砖诪讜讗诇 讚拽讗诪专 讜讗驻讬' 讗砖转讜 注诪讜 诪砖诪注 砖讗讬谉 砖讜诐 讞讬诇讜拽 讘讬谉 讗砖转讜 注诪讜 诇讗讬谉 讗砖转讜 注诪讜 诇注谞讬谉 讛谞讞转谉 诪专讗砖讜转讬讜 讜讗祝 砖讜讚讗讬 讬砖 讞讬诇讜拽 诇注谞讬谉 讻诇讬 讘转"讻 讝讛讜 讗讞讝 诇讛谞讞转谉 转讞转 诪专讗砖讜转讬讜 讚讘讻诇 讛讞讚专 讻诇讜 讘注谞讬谉 诇转砖诪讬砖 讻诇讬 讘转讜讱 讻诇讬:


专砖"讬 讚"讛 讛讻讗 讙讘讬 砖谞讬诐 讜讻讜' 讚拽讗 砖专讬 砖诪讜讗诇 讘讗砖转讜 注诪讜 诪讗讬. 诇讻讗讜专讛 讬驻诇讗 讛诇讗 讘讗砖转讜 讙诐 专讘 讬讜住祝 诪转讬专. 讜谞专讗讛 讚讚注转 专砖"讬 讚讘讛讗 讚驻诇讬讙讬 砖诪讜讗诇 讜专"讬 讘住讘专讛 讗诐 讗砖转讜 拽讬诇讗 诪讗讞专 讗讜 讞诪讬专讗 诪讗讞专 讘讜讚讗讬 讛诇讻讛 讻砖诪讜讗诇 讚讗讬谉 讛诇讻讛 讻转诇诪讬讚 讘诪拽讜诐 讛专讘 讜专讘 讬讜住祝 转诇诪讬讚讜 砖诇 专讘 讬讛讜讚讛 转诇诪讬讚讜 砖诇 砖诪讜讗诇 讜讛讬讻讬 讚讗讬讻讗 转专讬 讘专讬讬转讗 讚驻诇讬讙讗 讜讗诪讜专讗 住讘专 讻讞讚 讘专讬讬转讗 讘讜讚讗讬 讗讬谉 讗讞专 讛讻专注转 讛讗诪讜专讗 讻诇讜诐 讜讗诪谞诐 讛讬讻讬 讚讛讗诪讜专讗 驻诇讬讙 注诇 讘专讬讬转讗 讜讗讬谉 诇讜 住讬讬注转讗 诪讘专讬讬转讗 讗讞专转 注讬讬谉 讘专讘讬谞讜 讗砖专 讘砖诪注转讬谉 讜诪注转讛 讘砖谞讬诐 讝专讬诐 讛讬砖谞讬诐 讬讞讚 住讜讘专 专砖"讬 讚讜讚讗讬 诪讜转专 砖讛专讬 诪爪讬谞讜 讘专讬讬转讗 讛诪转专转 讗讘诇 讘讗砖转讜 砖诪爪讬谞讜 讘专讬讬转讗 讛讗讜住专转 讜诇讗 诪爪讬谞讜 砖讜诐 讘专讬讬转讗 砖转转讬专 讘驻讬专讜砖 讗驻讬诇讜 讘讗砖转讜 讘讛讗 诪住驻拽讗 诇讬' 讗诐 讛诇讻讛 讻砖诪讜讗诇 讜讚注转 专砖"讬 讛讜讗 诇讛讬驻讱 诪讚注转 讛专讬"祝 砖诇讛专讬"祝 注诐 讗砖转讜 诪讜转专 讜讗讞专 讗住讜专 讜诇讚注转 专砖"讬 注诐 讗讞专 诪讜转专 讜注诐 讗砖转讜 讗住讜专:


讚"讛 砖讜拽 讘讗砖转 讗讬砖 注专讜讛 诇讛住转讻诇 讜讻谉 讘讗砖转讜 诇拽"砖. 讜诇讻讗讜专讛 讬驻诇讗 讗讬 诇讛住转讻诇 诪讗讬 讗专讬' 砖讜拽 讗驻讬' 讘讗爪讘注 拽讟谞讛 谞诪讬 讗住讜专 讜讻讚诪拽砖讛 诇注讬诇. 讜讘砖诇诪讗 诇讗砖转讜 诇拽"砖 讗祝 讚讗诪专讬' 诇注讬诇 讟驻讞 讘讗砖讛 注专讜讛. 讬砖 诇讜诪专 讚砖讜拽 讗驻讬' 驻讞讜转 诪讟驻讞 诪拽专讬 注专讜讛. 讗讘诇 诇注谞讬谉 诇讛住转讻诇 讘讗"讗 拽砖讛 诪讗讬 讗专讬' 砖讜拽. 讜谞专讗讛 讚住"诇 诇专砖"讬 讚讛讗 讚讗诪专 专讘 砖砖转 讚讻诇 讛诪住转讻诇 讘讗爪讘注 拽讟谞讛 讜讻讜' 讛讬讬谞讜 讘诪住转讻诇 讜诪转讻讜讬谉 讻讚讬 诇讬讛谞讜转 诪诪谞讛. 讜讻谉 诪砖诪注 诇砖讜谉 讛专诪讘"诐 驻专拽 讱"讗 诪讗"讘 讛诇' 讘' 砖讻' 讜讛诪住转讻诇 讘讗爪讘注 拽讟谞讛 砖诇 讗砖讛 讜谞转讻讜讬谉 诇讬讛谞讜转 讻讗诇讜 讛诪住转讻诇 讘诪拽讜诐 讛转讜专驻讛 注讻"诇 讛专讬 砖诇讗 讛拽驻讬讚 讗诇讗 讘诪转讻讜讬谉 诇讛住转讻诇 讻讚讬 诇讬讛谞讜转 讗讘诇 讘讗讬谞讜 诪转讻讜讬谉 诇讬讛谞讜转 诇讬讻讗 讗讬住讜专 讜住"诇 诇专砖"讬 讚讘诪拽讜诐 讛诪讙讜诇讛 讜讗讬谞讜 诪转讻讜讬谉 诇讬讛谞讜转 诇讗 砖讬讬讱 诇讞诇拽 讘讬谉 讟驻讞 诇驻讞讜转 诪讟驻讞 讜诇讻谉 诇注讬诇 讚拽讗诪专 讟驻讞 讘讗砖讛 注专讜讛 讗讬 诪讬讬专讬 诇讗住转讻讜诇讬 讘讛 注诇 讻专讞讱 诪讬讬专讬 讘诪转讻讜讬谉 诇讬讛谞讜转 诇讻谉 讛拽砖讛 砖驻讬专 诪讗讬 讗专讬' 讟驻讞 讗驻讬' 讘讗爪讘注 拽讟谞讛 讗住讜专 讗讘诇 砖讜拽 砖谞拽专讗 注专讜讛 讗住讜专 讗驻讬诇讜 讗讬谞讜 诪转讻讜讬谉 诇讬讛谞讜转. 讜专讘讬谞讜 讛讙讚讜诇 讘驻' 讱"讗 诪讗"讘 诇讗 讛讝讻讬专 砖讜拽 讗讘诇 讛讘讬讗 讗讬住讜专 砖诪讬注转 拽讜诇 讜专讗讬讬转 砖注专. 讜讘讛诇' 拽"砖 驻"讙 讛诇' 讟"讝 讻转讘 讜讗诐 讛讬' 讟驻讞 诪讙讜诇讛 诪诪谞讛 诇讗 讬拽专讗 讻谞讙讚讛 讜诇讗 讛讝讻讬专 砖诐 诇讗 砖讜拽 讜诇讗 砖注专 讜诇讗 拽讜诇 讜讻转讘 讛讻住祝 诪砖谞讛 诪讛 砖诇讗 讛讝讻讬专 专讘讬谞讜 拽讜诇 讜砖注专 诪砖讜诐 讚住讜讘专 诇讗 诇注谞讬谉 拽"砖 讻讗诪专讜 讗诇讗 诇注谞讬谉 讗讬住讜专 注专讜讛. 讜讗谞讬 讘注专 讜诇讗 讗讚注 诪讛 讬注谞讛 讛专讘 讻"诪 讘砖讜拽 砖诇讗 讛讝讻讬专讜 专讘讬谞讜 诇讗 讘讛诇' 拽"砖 讜诇讗 讘讗"讘 砖诐 讜讻注转 爪"注:


转讜住' 讚"讛 讜讛讗 转谞讬 专"讞 讜讻讜' 讜诪"诪 拽砖讬' 诇讬砖谞讬 讚诪讬讬专讬 讘讗砖转讜 注诪讜 讜讻讜'. 讜诇讚注转 讛专诪讘"诐 讚讻专 讜讻住转 诇讗 诪爪专驻讬谞谉 诇讻诇讬 讘转"讻 讗"讻 讜讚讗讬 讚诇讗 诪讬讬专讬 讘讗砖转讜 注诪讜 讚诪讛 诪讜注讬诇 讻讜讘注 诇讞讜讚 讘砖诇诪讗 砖诪讜讗诇 讚拽讗诪专 讗驻讬' 讗砖转讜 注诪讜 讛讬讬谞讜 砖诇讗 讛讝讻讬专 讻诇讬 讻诇诇 讜住诪讱 注爪诪讜 注诇 讛讘专讬讬转讗 诇拽诪谉 讚祝 讱"讛 注"讘 讚讗驻讬' 讗讬谞谉 讘诪讟讛 讻诇诇 讘注讬谞谉 诇转砖诪讬砖 讻诇讬 讘转"讻 讗讘诇 专"讞 讗诐 讛讬' 讻讜讜谞转讜 诪砖讜诐 转砖诪讬砖 诪讛 诪讜注讬诇 讻讜讘注 诇讞讜讚:


讚"讛 讜讛转谞讬讗 讜讻讜' 诪砖诪注 讚讘专讬讬转讗 讗讞专转 讛讬讗. 讜诇注谞"讚 讙诐 诇专砖"讬 讘专讬讬转讗 讗讞专转 讚讘讘专讬讬转讗 诇注讬诇 讚诪住讬讬诐 讜讗诐 讛讬讜 讘谞讬讜 讜讘谞讬 讘讬转讜 拽讟谞讬诐 诪讜转专 讜讚讗讬 诇讗 拽讗讬 讘"讘 注诇 讗砖转讜 讚讗讬讱 砖讬讬讱 讘讗砖转讜 砖讗讬谞讛 诪转讗讜讛 诇讛 诇转砖诪讬砖 讜讛讻诇 讬讜讚注讬诐 诇诪讛 谞讻谞住讛 诇讞讜驻讛 讗讘诇 讘讘专讬讬转讗 砖诪讘讬讗 讘讗诪专 诇讱 砖诪讜讗诇 诇讗 诪住讬讬诐 讛讱 住讬讜诪讗 砖讗诐 讛讬讜 拽讟谞讬诐 砖驻讬专 诪驻专砖讬谞谉 讚讘谞讬 讘讬转讜 讛讬讬谞讜 讗砖转讜 讚讗诇"讻 诪讛 诇讬 讘谞讬讜 讜诪讛 诇讬 讘谞讬 讘讬转讜 讜讘砖诇诪讗 讘专讬讬转讗 讚诇注讬诇 讗讬讻讗 诇诪讬诪专 讘谞讬讜 讛讬讬谞讜 讝讻专讬诐 讜讘"讘 讛讬讬谞讜 谞拽讬讘讜转 讜转专讜讬讬讛讜 爪专讬讻讬 讚讘谞讬诐 讛讜讗 专讘讜转讗 诇爪讚 讛讗讬住讜专 砖讗驻讬' 注诐 讝讻专讬诐 讗住讜专 讜讘"讘 讛讜讗 专讘讜转讗 诇爪讚 讛讛讬转专 砖讗诐 讛讬讜 拽讟谞讬诐 讗驻讬诇讜 注诐 谞拽讬讘讜转 诪讜转专. 讗讘诇 讘讘专讬讬转讗 砖讘讬' 砖砖谞讬谞讜 讚拽 爪讚 讛讗讬住讜专 讗"讻 讗诐 注诐 讝讻专讬诐 讗住讜专 拽"讜 注诐 谞拽讬讘讜转 讗"讜 讚讘"讘 讛讬讬谞讜 讗砖转讜 讜讬砖 讘讛 诪拽讜诐 诇讛拽诇 讻讚讘专讬 专讘 讬讜住祝 讜讬砖 讘讛 诪拽讜诐 诇讛讞诪讬专 讻住讘专转 砖诪讜讗诇 讜诇讻讱 转专讜讬讬讛讜 爪专讬讻讬:





驻转讞 注讬谞讬诐

讘砖诇诪讗 诇专讘 讬讜住祝 讜讻讜' 讜讛转谞讬讗 讜讻讜'. 注讬讬谉 诪"砖 讛转讜住' 讜诪"砖 讛专讘 讬讘讬谉 砖诪讜注讛 讜诪"砖 讘注谞讬讜转讬 讘住驻专 讛拽讟谉 讘专讻讬 讬讜住祝 讗"讞 住讬' 注"讙 讘住"讚:


讜注讚 讻诪讛 讗诪专 专讘 讞住讚讗 转谞讜拽转 讜讻讜' 注诪"砖 讘注谞讬讜转讬 讘住' 讛拽讟谉 诪讞讝讬拽 讘专讻讛 住讬' 注"讙 讘住"讚:





砖注专讬 转讜专转 讘讘诇

(讻讚 讗 转讜住') 讚"讛 讜讛转谞讬讗 讜讻讜' 讚诇讗 讗砖讻讞谉 讗砖转讜 讚诪拽专讬讗 讘谞讬 讘讬转讜.鈥斪⒆�' 诇拽诪谉 讻讝 住注"讘: 讗讬讝讬诇 讜讗讬诪诇讬讱 讘讗讬谞砖讬 讘讬转讬 讗讝诇 讜讗讬诪诇讬讱 讘讚讘讬转讛讜.

